พระราชกฤษฎีกาเปลี่ยนแปลงเกณฑ์จำกัดความรับผิดของผู้ขนส่งตามกฎหมายว่าด้วยการรับขนทางอากาศระหว่างประเทศ พ.ศ. 2568
ประกาศวันที่ 2025-06-05

content: พระราชกฤษฎีกา เปลี่ยนแปลงเกณฑ์จำกัดความรับผิด ของผู้ขนส่งตามกฎหมายว่าด้วยการรับขน ทางอากาศระหว่างประเทศ พ.ศ. ๒๕๖๘
content: พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ให้ไว้ ณ วันที่ ๒ มิถุนายน พ.ศ. ๒๕๖๘ เป็นปีที่ ๑๐ ในรัชกาลปัจจุบัน
content: พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่า โดยที่เป็นการสมควรปรับปรุงเกณฑ์จำกัดความรับผิดของผู้ขนส่งตามกฎหมายว่าด้วยการรับขนทางอากาศระหว่างประเทศ
content: อาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทย และมาตรา ๗ แห่งพระราชบัญญัติการรับขนทางอากาศระหว่างประเทศ พ.ศ. ๒๕๕๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้
sectionNo: 1
content: มาตรา ๑ พระราชกฤษฎีกานี้เรียกว่า “พระราชกฤษฎีกาเปลี่ยนแปลงเกณฑ์จำกัดความรับผิดของผู้ขนส่งตามกฎหมายว่าด้วยการรับขนทางอากาศระหว่างประเทศ พ.ศ. ๒๕๖๘”
sectionNo: 2
content: มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกพระราชกฤษฎีกาเปลี่ยนแปลงเกณฑ์จำกัดความรับผิดของผู้ขนส่งตามกฎหมายว่าด้วยการรับขนทางอากาศระหว่างประเทศ พ.ศ. ๒๕๖๓
sectionNo: 4
content: มาตรา ๔ ให้เปลี่ยนแปลงเกณฑ์จำกัดความรับผิดของผู้ขนส่งตามพระราชบัญญัติการรับขนทางอากาศระหว่างประเทศ พ.ศ. ๒๕๕๘ ดังต่อไปนี้ (๑) เกณฑ์จำกัดความรับผิดของผู้ขนส่งตามมาตรา ๑๔ ในกรณีที่ความเสียหายเกิดขึ้นจากการที่คนโดยสารถึงแก่ความตายหรือได้รับบาดเจ็บทางร่างกาย
sectionNo: 4
content: ให้เปลี่ยนแปลงเป็นหนึ่งแสนห้าหมื่นหนึ่งพันแปดร้อยแปดสิบหน่วยสิทธิพิเศษถอนเงินต่อคนโดยสารแต่ละคน (๒) เกณฑ์จำกัดความรับผิดของผู้ขนส่งตามมาตรา ๑๕ ในกรณีที่ความเสียหายเกิดขึ้นจากกรณีล่าช้าในการรับขนคนโดยสาร ให้เปลี่ยนแปลงเป็นหกพันสามร้อยสามหน่วยสิทธิพิเศษถอนเงินต่อคนโดยสารแต่ละคน (๓)
sectionNo: 4
content: เกณฑ์จำกัดความรับผิดของผู้ขนส่งตามมาตรา ๑๖ ในกรณีที่สัมภาระถูกทำลาย สูญหาย หรือเสียหาย หรือในกรณีที่สัมภาระล่าช้า ให้เปลี่ยนแปลงเป็นหนึ่งพันห้าร้อยสิบเก้าหน่วยสิทธิพิเศษถอนเงินต่อคนโดยสารแต่ละคน (๔) เกณฑ์จำกัดความรับผิดของผู้ขนส่งตามมาตรา ๓๙ ในกรณีที่ของถูกทำลาย สูญหาย หรือเสียหาย
sectionNo: 4
content: หรือในกรณีที่ของล่าช้า ให้เปลี่ยนแปลงเป็นยี่สิบหกหน่วยสิทธิพิเศษถอนเงินต่อหนึ่งกิโลกรัม
sectionNo: 5
content: มาตรา ๕ ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้
content: ผู้รับสนองพระบรมราชโองการ แพทองธาร ชินวัตร นายกรัฐมนตรี
content: หมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่สมควรปรับปรุงเกณฑ์จำกัดความรับผิดของผู้ขนส่งตามกฎหมายว่าด้วยการรับขนทางอากาศระหว่างประเทศ เพื่อให้สอดคล้องกับการปรับปรุงเกณฑ์ดังกล่าวตามอนุสัญญาเพื่อการรวบรวมกฎเกณฑ์บางประการเกี่ยวกับการรับขนระหว่างประเทศทางอากาศ ค.ศ. ๑๙๙๙
content: จึงจำเป็นต้องตราพระราชกฤษฎีกานี้